钦定古今图书集成/明伦汇编/氏族典/第617卷 > 《凌迪知万姓统谱》 > 独吉义
## 钦定古今图书集成/明伦汇编/氏族典/第617卷 > 《凌迪知万姓统谱》 > 独吉义

按《金史独吉义传》：“义本名鹘鲁补，曷速馆人也。祖回
海。父秘剌，收国二年，来附为谋克。秘剌长子照屋、次
子忽史，与义同母。秘刺死，忽史欲承谋克，义曰：‘长兄
虽异母，不可夺也’。人咸义之。义以善女直、契丹字，为
管勾御前文字。天会十五年，除宁化州刺史，改利涉
军节度使。世宗即位，来归。大定二年，罢为益都尹，兼”
本路兵马都总管。三年，以疾致仕。四年，薨，年七十一。
子和尚，大定初，除应奉翰林文字，佩金牌。